



НП „КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“ за 2026 г.


ПОКАНА

за подбор на учители по природни науки за участие в обучение в ЦЕРН - Женева  в периода 18.07.2026 г. – 26.07.2026 г.

1. Минимални изисквания към кандидатите:
[bookmark: _Hlk109752911]	• Да притежават образователно-квалификационна степен на висше образование „бакалавър” или „магистър” по специалност от професионално направление, съответстващо на посочените в т. 5.10 и т. 5.11 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката;
	• Да заемат длъжността „учител” в съответствие с изискванията, посочени в т. 5.10 и т. 5.11 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката.
1. Допълнителни изисквания към кандидатите:

	Допълнителни изисквания към момента на кандидатстване
	Документ

	Участие на ученици, обучавани от кандидата в националните състезания/ конкурси/
олимпиади по Физика и/или Астрономия и/или Химия и опазване на околната среда през последните 3 години.
	Копия от протоколи или копия от грамотите на учениците или сертификат за участие

	Участие в училищни, общински, регионални, национални и международни проекти/програми по теми от образователната сфера.
	Списък, включващ:
наименование и цели, управляваща институция, година, позиция на кандидата в проекта/програмата

	Участие в квалификационни форми по предмета/направлението за последните 3 учебни години от 2023/2024 г. до 2025/2026 г. вкл.:
– училищна квалификационна програма;
– общински форми на квалификация;
– регионални форми на квалификация;
– национални и/или международни програми за квалификация;
– участие е доклад или научно съобщение на конференции.
	
Копия на удостоверяващи документи

	Присъдени награди на учителя за последните 3 учебни години от 2023/2024 г. до 2025/2026 г. вкл., свързани с предметната област, и др.
	
Копия на удостоверяващи документи

	Поддържане и осигуряване на добра учебна среда (кабинетна).
	Представяне по избран от кандидата начин (клип; филм, качен на диск; снимков материал и др.)

	Професионално–квалификационна степен (ПКС).
	Копие на документ, удостоверяващ последно придобита ПКС


	Владеене на чужд език.
	Копие на удостоверяващ документ
(ако е приложимо)

	Кандидатът да не е участвал в програма за обучение на учители в ЦЕРН.
	Декларация по образец



	3. Начин на провеждане на подбора:
· по документи
1. Необходими документи за кандидатстване:
· заявление (по образец);
· актуална професионална автобиография на български език във формат Europass;
· справка от директора на училището (по образец);
· копие на диплома за завършено висше образование;
· копия на документите, посочени към допълнителните изисквания (всички данни да са за периода от учебната 2023/2024 г. до 2025/2026 г. включително;
· 1 брой референция (от директора на образователната институция, или от експерт от РУО/МОН, или от началник на РУО).
Обучението се провежда на български език.
Документите за кандидатстване да бъдат представени в папка с перфорация за  класьор във формат портфолио.
1. Място и срок за подаване на документите:
Подаването на документите се извършва всеки работен ден, считано до 25 юни 2026 г. от 9.00 до 17.30 часа в сградата на Министерството на образованието и науката на адрес:
София 1000
бул. „Княз Дондуков” № 2 А
Приемна, стая № 4, партер - за отдел „Квалификация и кариерно развитие”, за участие на учители по природни науки в обучение в ЦЕРН – Женева
Краен срок за подаване на заявления – 25.06.2026 г. включително.
6. Място, на което ще се публикуват съобщения във връзка с подбора: електронната страница на МОН
7. Подаването на заявленията и приложенията към него ще се извършва лично, чрез друго лице или по пощата:
	- важи само датата на входящия номер върху заявлението, регистриран в приемната на МОН;
	- входящ номер и дата се регистрират само върху попълнени заявления;
	- заявления, подадени след изтичане на срока, посочен в поканата, не се регистрират.
 	8. Средствата за финансиране на обучението са предвидени в бюджета по НП „Квалификация на педагогическите специалисти“ за 2026 г. и покриват разходите за транспорт, нощувки в общежитие на ЦЕРН и  застраховки на всички участници. Разходите за обучението се поемат от образователния офис на ЦЕРН, а издръжката за храна – от участниците.
	Лица за контакти:
	1. Венцеслава Григорова, главен експерт в отдел „Квалификация и кариерно развитие“ Телефон за връзка: 02/4241164, email: v.grigorova@mon.bg 
	2. Жасмина Александрова, главен експерт в отдел „Квалификация и кариерно развитие“ Телефон за връзка: 02/4241163, email: j.aleksandrova@mon.bg

Забележка: Нямат право да кандидатстват учители, които вече са участвали в Програма за учители в ЦЕРН.

